b'\n_START_ARTICLE_\nDrago Riba\xc5\xa1\n_START_SECTION_\n\xc5\xbdivljenjepis\n_START_PARAGRAPH_\nLeta 1979 je kon\xc4\x8dal mili\xc4\x8dni\xc5\xa1ko kadetsko \xc5\xa1olo in bil dodeljen oddelku milice Maribor Tezno. Naslednje leto je bil preme\xc5\xa1\xc4\x8den v vod za posebne naloge Za\xc5\xa1\xc4\x8ditne enote milice v Ljubljano, nakar je bil preme\xc5\xa1\xc4\x8den v Cankovo in nato v Mursko Soboto. Leta 1986 je postal pomo\xc4\x8dnik komandirja, leta 1987 pa komandir oddelka milice v Cankovu. Nato se je spet vrnil na postajo milice v Mursko Soboto; sprva kot pomo\xc4\x8dnik komandirja, od leta 1988 pa kot namesnik komandirja. Tik pred osamosvojitvijo Slovenije je leta 1990 postal komandir Postaje mejne milice Hodo\xc5\xa1, nato pa je naslednje leto postal komandir Postaje mejne policije Gederovci; tu je bil tudi ob izbruhu vojne za slovenijo. V sklopu Policijske uprave Murska Sobota je pozneje napredoval v: in\xc5\xa1pektor in\xc5\xa1pektorata uniformirane policije (1994), na\xc4\x8delnik Operativno komunikacijskega centra (1999), vodja sektorja kriminalisti\xc4\x8dne policije (1999) in direktor uprave (2007).'